section_heading: Crkva svetog Luke
paragraph_text: Nalazi se na brežuljku Kruševu, a gradnja vjerojatno datira kada i prva crkva Svetog Jure. Iznad pročelja je mali zvonik na preslicu za jedno zvono. Duga je 10,50 i široka 5,50 metara. Talijanska vojska 1943. je s nje bacila zvono koje je pronađeno i vraćeno na zvonik 1993. kada je crkva popravljena. Ni u ovoj crkvi komunističke vlasti nisu dopuštale ni bogoslužje ni popravak. Crkva se nalazi na lokalitetu nekropole stećaka od kojih je jedan uzidan u temelje crkve.